Акафист
Пресвятой Владычице нашей Богородице
Кондак 1
Взбраˆнной Воевоˆде победиˆтельная, яˆко избаˆвльшеся от злых, благодаˆрственная восписуˆем Ти рабиˆ Твоиˆ, Богороˆдице; но яˆко имуˆщая держаˆву непобедиˆмую, от всяˆких нас бед свободиˆ, да зовеˆм Ти:
Раˆдуйся, Невеˆсто Неневеˆстная.
Икос 1
А˜нгел предстаˆтель с Небесеˆ поˆслан бысть рещиˆ Богороˆдице: раˆдуйся! и со безплоˆтным глаˆсом воплощаˆема Тя зря, Гоˆсподи, ужасаˆшеся и стояˆше, зовыˆй к Ней таковаˆя:
Раˆдуйся, Е˜юже раˆдость возсияˆет;
Раˆдуйся, Е˜юже кляˆтва исчеˆзнет.
Раˆдуйся, паˆдшаго Адаˆма воззваˆние;
Раˆдуйся, слез Е˜виных избавлеˆние.
Раˆдуйся, высотоˆ, неудобовосходиˆмая человеˆческими поˆмыслы;
Раˆдуйся, глубиноˆ, неудобозриˆмая и аˆнгельскима очиˆма.
Раˆдуйся, яˆко есиˆ Цареˆво седаˆлище;
Раˆдуйся, яˆко ноˆсиши Носяˆщаго вся.
Раˆдуйся, звездоˆ, являˆющая Соˆлнце;
Раˆдуйся, утроˆбо Божеˆственнаго воплощеˆния.
Раˆдуйся, Е˜юже обновляˆется тварь;
Раˆдуйся, Е˜юже покланяˆемся Творцуˆ.
Раˆдуйся, Невеˆсто Неневеˆстная.
Кондак 2
Виˆдящи Святаˆя Себеˆ в чистотеˆ, глагоˆлет Гаврииˆлу деˆрзостно: преслаˆвное твоегоˆ глаˆса неудобоприяˆтельно душиˆ Моеˆй являˆется: безсеˆменнаго бо зачаˆтия рождествоˆ каˆко глагоˆлеши, зовыˆй: Аллилуˆия.
Икос 2
Раˆзум недоразумеваˆемый разумеˆти Деˆва иˆщущи, возопиˆ к служаˆщему: из бокуˆ чиˆсту, Сыˆну каˆко есть родиˆтися моˆщно, рцы Ми? К Неˆйже он речеˆ со страˆхом, обаˆче зовыˆй сиˆце:
Раˆдуйся, совеˆта неизречеˆннаго Таиˆннице;
Раˆдуйся, молчаˆния просяˆщих веˆро.
Раˆдуйся, чудеˆс Христоˆвых начаˆло;
Раˆдуйся, велеˆний Егоˆ главиˆзно.
Раˆдуйся, леˆствице Небеˆсная, Е˜юже сниˆде Бог;
Раˆдуйся, моˆсте, преводяˆй суˆщих от землиˆ на Неˆбо.
Раˆдуйся, А˜нгелов многословуˆщее чуˆдо;
Раˆдуйся, бесоˆв многоплачеˆвный струˆпе.
Раˆдуйся, Свет неизречеˆнно родиˆвшая;
Раˆдуйся, еˆже каˆко, ни едиˆнаго же научиˆвшая.
Раˆдуйся, премуˆдрых превосходяˆщая раˆзум;
Раˆдуйся, веˆрных озаряˆющая смыˆслы.
Раˆдуйся, Невеˆсто Неневеˆстная.
Кондак 3
Сиˆла Выˆшняго осениˆ тогдаˆ к зачаˆтию Браконеискуˆсную, и благоплоˆдная Тояˆ ложеснаˆ, яˆко селоˆ показаˆ слаˆдкое, всем хотяˆщим жаˆти спасеˆние, внегдаˆ пеˆти сиˆце: Аллилуˆия.
Икос 3
Имуˆщи Богоприяˆтную Деˆва утроˆбу, востечеˆ ко Елисавеˆти: младеˆнец же оˆноя, аˆбие познаˆв Сеяˆ целоваˆние, раˆдовашеся, и играˆньми, яˆко пеˆсньми, вопияˆше к Богороˆдице:
Раˆдуйся, оˆтрасли неувядаˆемыя розгоˆ;
Раˆдуйся, Плодаˆ безсмеˆртнаго стяжаˆние.
Раˆдуйся, Деˆлателя деˆлающая Человеколюˆбца;
Раˆдуйся, Садиˆтеля жиˆзни наˆшея роˆждшая.
Раˆдуйся, ниˆво, растяˆщая гобзоваˆние щедроˆт;
Раˆдуйся, трапеˆзо, носяˆщая обиˆлие очищеˆний.
Раˆдуйся, яˆко рай пиˆщный процветаˆеши;
Раˆдуйся, яˆко пристаˆнище душаˆм готоˆвиши.
Раˆдуйся, прияˆтное молиˆтвы кадиˆло;
Раˆдуйся, всегоˆ миˆра очищеˆние.
Раˆдуйся, Боˆжие к смеˆртным благоволеˆние;
Раˆдуйся, смеˆртных к Боˆгу дерзновеˆние.
Раˆдуйся, Невеˆсто Неневеˆстная.

Кондак 4
Буˆрю внутрь имеˆя помышлеˆний сумниˆтельных, целомуˆдренный Иоˆсиф смятеˆся, к Тебеˆ зря небраˆчней, и бракоокраˆдованную помышляˆя, Непороˆчная; увеˆдев же Твоеˆ зачаˆтие от Дуˆха Свяˆта, речеˆ: Аллилуˆия.
Икос 4
Слыˆшаша паˆстырие А˜нгелов, поюˆщих плотскоˆе Христоˆво пришеˆствие, и теˆкше яˆко к Паˆстырю, виˆдят Сегоˆ яˆко аˆгнца непороˆчна, во чреˆве Мариˆине упаˆсшася, Ю˜же поюˆще, реˆша:
Раˆдуйся, А˜гнца и Паˆстыря Маˆти;
Раˆдуйся, двоˆре словеˆсных овеˆц.
Раˆдуйся, невиˆдимых врагоˆв мучеˆние;
Раˆдуйся, раˆйских двеˆрей отверзеˆние.
Раˆдуйся, яˆко Небеˆсная сраˆдуются земныˆм;
Раˆдуйся, яˆко земнаˆя сликовствуˆют Небеˆсным.
Раˆдуйся, апоˆстолов немоˆлчная устаˆ;
Раˆдуйся, страстотеˆрпцев непобедиˆмая деˆрзосте.
Раˆдуйся, твеˆрдое веˆры утверждеˆние;
Раˆдуйся, свеˆтлое благодаˆти познаˆние.
Раˆдуйся, Е˜юже обнажиˆся ад;
Раˆдуйся, Е˜юже облекоˆхомся слаˆвою.
Раˆдуйся, Невеˆсто Неневеˆстная.
Кондак 5
Боготеˆчную звездуˆ узреˆвше волсвиˆ, тояˆ послеˆдоваша зариˆ, и яˆко светиˆльник держаˆще юˆ, тоˆю испытаˆху креˆпкаго Царяˆ, и достиˆгше Непостижиˆмаго, возраˆдовашася, Емуˆ вопиюˆще: Аллилуˆия.
Икос 5
Виˆдеша оˆтроцы халдеˆйстии на рукуˆ Девиˆчу Создаˆвшаго рукаˆма человеˆки, и Владыˆку разумеваˆюще Егоˆ, аˆще и раˆбий прияˆт зрак, потщаˆшася дармиˆ послужиˆти Емуˆ, и возопиˆти Благословеˆнней:
Раˆдуйся, Звездыˆ незаходиˆмыя Маˆти;
Раˆдуйся, зареˆ таˆинственнаго дне.
Раˆдуйся, преˆлести пещь угасиˆвшая;
Раˆдуйся, Троˆицы таиˆнники просвещаˆющая.
Раˆдуйся, мучиˆтеля безчеловеˆчнаго изметаˆющая от начаˆльства;
Раˆдуйся, Гоˆспода Человеколюˆбца показаˆвшая Христаˆ.
Раˆдуйся, ваˆрварскаго избавляˆющая служеˆния;
Раˆдуйся, тимеˆния изымаˆющая дел.
Раˆдуйся, огняˆ поклонеˆние угасиˆвшая;
Раˆдуйся, плаˆмене страстеˆй изменяˆющая.
Раˆдуйся, веˆрных Настаˆвнице целомуˆдрия;
Раˆдуйся, всех родоˆв весеˆлие.
Раˆдуйся, Невеˆсто Неневеˆстная.
Кондак 6
Проповеˆдницы богоноˆснии быˆвше волсвиˆ, возвратиˆшася в Вавилоˆн, скончаˆвше Твоеˆ пророˆчество, и проповеˆдавше Тя Христаˆ всем, остаˆвиша И˜рода яˆко буеслоˆвяща, не веˆдуща пеˆти: Аллилуˆия.
Икос 6
Возсияˆвый во Егиˆпте просвещеˆние иˆстины, отгнаˆл есиˆ лжи тьму: иˆдоли бо егоˆ, Спаˆсе, не терпяˆще Твоеяˆ креˆпости, падоˆша; сих же избаˆвльшиися вопияˆху к Богороˆдице:
Раˆдуйся, исправлеˆние человеˆков;
Раˆдуйся, низпадеˆние бесоˆв.
Раˆдуйся, преˆлести держаˆву попраˆвшая;
Раˆдуйся, иˆдольскую лесть обличиˆвшая.
Раˆдуйся, моˆре, потопиˆвшее фараоˆна мыˆсленнаго;
Раˆдуйся, каˆменю, напоиˆвший жаˆждущия жиˆзни.
Раˆдуйся, оˆгненный стоˆлпе, наставляˆяй суˆщия во тьме;
Раˆдуйся, покроˆве миˆру, шиˆрший оˆблака.
Раˆдуйся, пиˆще, маˆнны приеˆмнице;
Раˆдуйся, слаˆдости святыˆя Служиˆтельнице.
Раˆдуйся, землеˆ обетоваˆния;
Раˆдуйся, из неяˆже течеˆт мед и млекоˆ.
Раˆдуйся, Невеˆсто Неневеˆстная.
Кондак 7
Хотяˆщу Симеоˆну от ныˆнешняго веˆка престаˆвитися прелеˆстнаго, вдаˆлся есиˆ яˆко младеˆнец томуˆ, но познаˆлся есиˆ емуˆ и Бог совершеˆнный; теˆмже удивиˆся Твоеˆй неизречеˆнней премуˆдрости, зовыˆй: Аллилуˆия.

Икос 7
Ноˆвую показаˆ тварь, яˆвлься Зиждиˆтель нам, от Негоˆ быˆвшим, из безсеˆменныя прозяˆб утроˆбы, и сохраниˆв Ю˜, яˆкоже бе, нетлеˆнну, да чуˆдо виˆдяще, воспоиˆм Ю˜, вопиюˆще:
Раˆдуйся, цвеˆте нетлеˆния;
Раˆдуйся, веˆнче воздержаˆния.
Раˆдуйся, воскресеˆния оˆбраз облистаˆющая;
Раˆдуйся, аˆнгельское житиеˆ являˆющая.
Раˆдуйся, дреˆво светлоплодовиˆтое, от негоˆже питаˆются веˆрнии;
Раˆдуйся, дреˆво благосеннолиˆственное, иˆмже покрываˆются мноˆзи.
Раˆдуйся, во чреˆве носяˆщая Избаˆвителя пленеˆнным;
Раˆдуйся, роˆждшая Настаˆвника заблуˆждшим.
Раˆдуйся, Судииˆ праˆведнаго умолеˆние;
Раˆдуйся, мноˆгих согрешеˆний прощеˆние.
Раˆдуйся, одеˆждо нагиˆх дерзновеˆния;
Раˆдуйся, любыˆ, всяˆкое желаˆние побеждаˆющая.
Раˆдуйся, Невеˆсто Неневеˆстная.
Кондак 8
Страˆнное рождествоˆ виˆдевше, устраниˆмся миˆра, ум на Небесаˆ прелоˆжше: сегоˆ бо раˆди высоˆкий Бог на землиˆ явиˆся смиреˆнный Человеˆк, хотяˆй привлещиˆ к высотеˆ Томуˆ вопиюˆщия: Аллилуˆия.
Икос 8
Весь бе в ниˆжних, и выˆшних никаˆкоже отступиˆ неопиˆсанное Слоˆво: снизхождеˆние бо Божеˆственное, не прехождеˆние же меˆстное бысть, и рождествоˆ от Деˆвы Богоприяˆтныя, слыˆшащия сияˆ:
Раˆдуйся, Боˆга невместиˆмаго вместиˆлище;
Раˆдуйся, честнаˆго таˆинства двеˆри.
Раˆдуйся, невеˆрных сумниˆтельное слыˆшание;
Раˆдуйся, веˆрных извеˆстная похвалоˆ.
Раˆдуйся, колесниˆце пресвятаˆя Суˆщаго на Херувиˆмех;
Раˆдуйся, селеˆние преслаˆвное Суˆщаго на Серафиˆмех.
Раˆдуйся, протиˆвная в тоˆжде собраˆвшая;
Раˆдуйся, деˆвство и рождествоˆ сочетаˆвшая.
Раˆдуйся, Е˜юже разрешиˆся преступлеˆние;
Раˆдуйся, Е˜юже отвеˆрзеся рай.
Раˆдуйся, ключуˆ Цаˆрствия Христоˆва;
Раˆдуйся, надеˆждо благ веˆчных.
Раˆдуйся, Невеˆсто Неневеˆстная.
Кондак 9
Всяˆкое естествоˆ А˜нгельское удивиˆся велиˆкому Твоегоˆ вочеловеˆчения деˆлу: непристуˆпнаго бо яˆко Боˆга, зряˆше всем пристуˆпнаго Человеˆка, нам уˆбо спребываˆюща, слыˆшаща же от всех: Аллилуˆия.
Икос 9
Ветиˆя многовещаˆнныя, яˆко рыˆбы безглаˆсныя виˆдим о Тебеˆ, Богороˆдице: недоумеваˆют бо глагоˆлати, еˆже каˆко и Деˆва пребываˆеши, и родиˆти возмоглаˆ есиˆ. Мы же таˆинству дивяˆщеся, веˆрно вопиеˆм:
Раˆдуйся, премуˆдрости Боˆжия прияˆтелище;
Раˆдуйся, промышлеˆния Егоˆ сокроˆвище.
Раˆдуйся, любомуˆдрыя немуˆдрыя являˆющая;
Раˆдуйся, хитрословеˆсныя безсловеˆсныя обличаˆющая.
Раˆдуйся, яˆко обуяˆша люˆтии взыскаˆтеле;
Раˆдуйся, яˆко увядоˆша баснотвоˆрцы.
Раˆдуйся, афинеˆйская плетеˆния растерзаˆющая;
Раˆдуйся, рыˆбарския мреˆжи исполняˆющая.
Раˆдуйся, из глубиныˆ невеˆдения извлачаˆющая;
Раˆдуйся, мноˆги в раˆзуме просвещаˆющая.
Раˆдуйся, кораблюˆ хотяˆщих спастиˆся;
Раˆдуйся, пристаˆнище житеˆйских плаˆваний.
Раˆдуйся, Невеˆсто Неневеˆстная.
Кондак 10
Спастиˆ хотяˆ мир, И˜же всех Украсиˆтель, к семуˆ самообетоваˆн прииˆде, и Паˆстырь сый, яˆко Бог, нас раˆди явиˆся по нам Человеˆк: подоˆбным бо подоˆбное призваˆв, яˆко Бог слыˆшит: Аллилуˆия.
Икос 10
Стенаˆ есиˆ деˆвам, Богороˆдице Деˆво, и всем к Тебеˆ прибегаˆющим: иˆбо Небесеˆ и землиˆ Твореˆц устроˆи Тя, Пречиˆстая, всеˆлься во утроˆбе Твоеˆй, и вся приглашаˆти Тебеˆ научиˆв:
Раˆдуйся, стоˆлпе деˆвства;
Раˆдуйся, дверь спасеˆния.
Раˆдуйся, Начаˆльнице мыˆсленнаго наздаˆния;
Раˆдуйся, Подаˆтельнице Божеˆственныя блаˆгости.
Раˆдуйся, Ты бо обновиˆла есиˆ зачаˆтыя стуˆдно;
Раˆдуйся, Ты бо наказаˆла есиˆ окраˆденныя умоˆм.
Раˆдуйся, тлиˆтеля смыˆслов упраждняˆющая;
Раˆдуйся, Сеˆятеля чистотыˆ роˆждшая.
Раˆдуйся, чертоˆже безсеˆменнаго уневеˆщения;
Раˆдуйся, веˆрных Гоˆсподеви сочетаˆвшая.
Раˆдуйся, доˆбрая Младопитаˆтельнице деˆвам;
Раˆдуйся, Невестокрасиˆтельнице душ святыˆх.
Раˆдуйся, Невеˆсто Неневеˆстная.
Кондак 11
Пеˆние всяˆкое побеждаˆется, спростреˆтися тщаˆщееся ко мноˆжеству мноˆгих щедроˆт Твоиˆх: равночиˆсленныя бо пескаˆ пеˆсни аˆще приноˆсим Ти, Царюˆ Святыˆй, ничтоˆже совершаˆем достоˆйно, яˆже дал есиˆ нам, Тебеˆ вопиюˆщим: Аллилуˆия.
Икос 11
Светоприеˆмную свещуˆ, суˆщим во тьме яˆвльшуюся, зрим Святуˆю Деˆву: невещеˆственный бо вжигаˆющи огнь, наставляˆет к раˆзуму Божеˆственному вся, зареˆю ум просвещаˆющая, зваˆнием же почитаˆемая сиˆми:
Раˆдуйся, лучеˆ уˆмнаго Соˆлнца;
Раˆдуйся, светиˆло незаходиˆмаго Свеˆта.
Раˆдуйся, моˆлние, дуˆши просвещаˆющая;
Раˆдуйся, яˆко гром, врагиˆ устрашаˆющая.
Раˆдуйся, яˆко многосвеˆтлое возсияваˆеши просвещеˆние;
Раˆдуйся, яˆко многотекуˆщую источаˆеши рекуˆ.
Раˆдуйся, купеˆли живописуˆющая оˆбраз;
Раˆдуйся, грехоˆвную отъеˆмлющая сквеˆрну.
Раˆдуйся, баˆне, омываˆющая соˆвесть;
Раˆдуйся, чаˆше, чеˆрплющая раˆдость.
Раˆдуйся, обоняˆние Христоˆва благоухаˆния;
Раˆдуйся, животеˆ таˆйнаго весеˆлия.
Раˆдуйся, Невеˆсто Неневеˆстная.
Кондак 12
Благодаˆть даˆти восхотеˆв, долгоˆв дреˆвних, всех долгоˆв Решиˆтель человеˆком, прииˆде Собоˆю ко отшеˆдшим Тогоˆ благодаˆти, и раздраˆв рукописаˆние, слыˆшит от всех сиˆце: Аллилуˆия.
Икос 12
Поюˆще Твоеˆ Рождествоˆ, хваˆлим Тя вси, яˆко одушевлеˆнный храм, Богороˆдице: во Твоеˆй бо вселиˆвся утроˆбе содержаˆй вся рукоˆю Госпоˆдь, освятиˆ, прослаˆви, и научиˆ вопиˆти Тебеˆ всех:
Раˆдуйся, селеˆние Боˆга и Слоˆва;
Раˆдуйся, святаˆя святыˆх боˆльшая.
Раˆдуйся, ковчеˆже, позлащеˆнный Дуˆхом;
Раˆдуйся, сокроˆвище животаˆ неистощиˆмое.
Раˆдуйся, честныˆй веˆнче цареˆй благочестиˆвых;
Раˆдуйся, честнаˆя похвалоˆ иереˆев благоговеˆйных.
Раˆдуйся, Цеˆркве непоколебиˆмый стоˆлпе;
Раˆдуйся, цаˆрствия нерушиˆмая стеноˆ.
Раˆдуйся, Е˜юже воздвиˆжутся побеˆды;
Раˆдуйся, Е˜юже низпаˆдают вразиˆ.
Раˆдуйся, теˆла моегоˆ врачеваˆние;
Раˆдуйся, душиˆ моеяˆ спасеˆние.
Раˆдуйся, Невеˆсто Неневеˆстная.
Кондак 13
О Всепеˆтая Маˆти, роˆждшая всех святыˆх Святеˆйшее Слоˆво! Ныˆнешнее приеˆмши приношеˆние, от всяˆкия избаˆви напаˆсти всех, и буˆдущия измиˆ муˆки, о Тебеˆ вопиюˆщих: Аллилуˆия, аллилуˆия, аллилуˆия.
Этот кондак читается трижды.
Затем:
Икос 1
А˜нгел предстаˆтель с Небесеˆ поˆслан бысть рещиˆ Богороˆдице: раˆдуйся! и со безплоˆтным глаˆсом воплощаˆема Тя зря, Гоˆсподи, ужасаˆшеся и стояˆше, зовыˆй к Ней таковаˆя:
Раˆдуйся, Е˜юже раˆдость возсияˆет;
Раˆдуйся, Е˜юже кляˆтва исчеˆзнет.
Раˆдуйся, паˆдшаго Адаˆма воззваˆние;
Раˆдуйся, слез Е˜виных избавлеˆние.
Раˆдуйся, высотоˆ, неудобовосходиˆмая человеˆческими поˆмыслы;
Раˆдуйся, глубиноˆ, неудобозриˆмая и аˆнгельскима очиˆма.
Раˆдуйся, яˆко есиˆ Цареˆво седаˆлище;
Раˆдуйся, яˆко ноˆсиши Носяˆщаго вся.
Раˆдуйся, звездоˆ, являˆющая Соˆлнце;
Раˆдуйся, утроˆбо Божеˆственнаго воплощеˆния.
Раˆдуйся, Е˜юже обновляˆется тварь;
Раˆдуйся, Е˜юже покланяˆемся Творцуˆ.
Раˆдуйся, Невеˆсто Неневеˆстная.
Кондак 1
Взбраˆнной Воевоˆде победиˆтельная, яˆко избаˆвльшеся от злых, благодаˆрственная восписуˆем Ти рабиˆ Твоиˆ, Богороˆдице; но яˆко имуˆщая держаˆву непобедиˆмую, от всяˆких нас бед свободиˆ, да зовеˆм Ти:
Раˆдуйся, Невеˆсто Неневеˆстная.
Молитвы ко Пресвятой Богородице
О Пресвятаˆя Госпожеˆ Владыˆчице Богороˆдице! Выˆшши есиˆ всех А˜нгел и Архаˆнгел, и всеяˆ тваˆри честнеˆйши, Помоˆщница есиˆ обиˆдимых, ненадеˆющихся надеˆяние, убоˆгих Застуˆпница, печаˆльных утешеˆние, аˆлчущих Кормиˆтельница, нагиˆх одеяˆние, больныˆх исцелеˆние, греˆшных спасеˆние, христиаˆн всех поможеˆние и заступлеˆние. О Всемиˆлостивая Госпожеˆ, Деˆво Богороˆдице Владыˆчице, миˆлостию Твоеˆю спасиˆ и помиˆлуй святеˆйшия патриаˆрхи правослаˆвныя, преосвящеˆнныя митрополиˆты, архиепиˆскопы и епиˆскопы, и весь свящеˆннический и иˆноческий чин, и вся правослаˆвныя христиаˆны риˆзою Твоеˆю честноˆю защитиˆ; и умолиˆ, Госпожеˆ, из Тебеˆ без сеˆмене воплотиˆвшагося Христаˆ Боˆга наˆшего, да препояˆшет нас сиˆлою Своеˆю свыˆше на невиˆдимыя и виˆдимыя врагиˆ наˆша. О Всемиˆлостивая Госпожеˆ Владыˆчице Богороˆдице, воздвиˆгни нас из глубиныˆ грехоˆвныя, и избаˆви нас от глаˆда, губиˆтельства, от труˆса и потоˆпа, от огняˆ и мечаˆ, от нахождеˆния иноплемеˆнных и междоусоˆбныя браˆни, и от напраˆсныя смеˆрти, и от нападеˆния враˆжия, и от тлетвоˆрных ветр, и от смертоноˆсныя яˆзвы, и от всяˆкаго зла. Подаˆждь, Госпожеˆ, мир и здраˆвие рабоˆм Твоиˆм, всем правослаˆвным христиаˆном, и просветиˆ им ум и оˆчи сердеˆчныя, еˆже ко спасеˆнию; и сподоˆби ны, греˆшныя рабыˆ Твояˆ, Цаˆрствия Сыˆна Твоегоˆ, Христаˆ Боˆга наˆшего; яˆко держаˆва Егоˆ благословеˆна и препрослаˆвлена, со Безначаˆльным Егоˆ Отцеˆм, и с Пресвятыˆм, и Благиˆм, и Животворяˆщим Егоˆ Дуˆхом, ныˆне и приˆсно, и во веˆки векоˆв. Амиˆнь.
О Пресвятаˆя Деˆво, Маˆти Христаˆ Боˆга наˆшего, Цариˆце Небесеˆ и землиˆ! Вонмиˆ многоболеˆзненному воздыхаˆнию душ наˆших, приˆзри с высотыˆ святыˆя Твоеяˆ на нас, с веˆрою и любоˆвию покланяˆющихся пречиˆстому оˆбразу Твоемуˆ. Се бо грехмиˆ погружаˆемии и скорбьмиˆ обуреваˆемии, взираˆюще на Твой оˆбраз, яˆко живеˆй Тебеˆ суˆщей с наˆми, приноˆсим смиреˆнная молеˆния наˆша. Не иˆмамы бо иныˆя поˆмощи, ни инаˆго предстаˆтельства, ни утешеˆния, тоˆкмо Тебеˆ, о Маˆти всех скорбяˆщих и обременеˆнных. Помозиˆ нам немощныˆм, утолиˆ скоˆрби наˆша, настаˆви на путь праˆвый нас заблуждаˆющих, уврачуˆй болеˆзненная сердцаˆ наˆша, и спасиˆ безнадеˆжных, даˆруй нам проˆчее вреˆмя житияˆ наˆшего в миˆре и покаяˆнии проводиˆти, подаˆждь христиаˆнскую кончиˆну, и на Страˆшнем Судеˆ Сыˆна Твоегоˆ явиˆся нам милосеˆрдая Предстаˆтельница, да всегдаˆ поеˆм, величаˆем и слаˆвим Тя, яˆко благуˆю Застуˆпницу роˆда христиаˆнскаго, со всеˆми угодиˆвшими Боˆгу, во веˆки векоˆв. Амиˆнь.